ai4bharat/Pralekha huggingface dataset:
وزارت دفاع
مزید 147 بھارتی فوج کی خواتین افسروں کو مستقل کمیشن دیا گیا
نئی دہلی، 14/جولائی 2020 ۔ عزت مآب سپریم کورٹ کے بھارتی فوج نے خواتین افسروں کو مستقل کمیشن  دیے جانے کے تاریخی فیصلے کے بعد ستمبر 2020 میں مستقل کمیشن دینے کے لئے خواتین افسروں کی اسکریننگ کی خاطر ایک خصوصی نمبر 5 سلیکشن بورڈ قائم کیا گیا تھا اور نومبر 2020 میں نتائج کا اعلان کیا گیا تھا۔ مزید برآں مارچ 2021 میں عزت مآب سپریم کورٹ نے ان خواتین افسروں کے معاملات پر ازسرنو غور کرنے کی ہدایت دی تھی، جنھیں مستقل کمیشن نہیں دیا گیا تھا۔
سپریم کورٹ کی ہدایات کے مطابق ایسی خواتین افسروں کے معاملے پر ازسرنو غور کیا گیا اور اب تازہ نتائج جاری کئے گئے ہیں، جس کے نتیجے میں مزید 147 خواتین افسروں کو مستقل کمیشن دیا جارہا ہے، جسے ملاکر 615 زیر غور افسران میں سے مستقل کمیشن دیے جانے والی خواتین کی تعداد 424 ہوگئی ہے۔ کچھ خواتین افسروں کے نتیجے انتظامی وجوہات کے روکے گئے ہیں اور سپریم کورٹ میں یو او آئی کے ذریعے داخل کی گئی عرضی پر وضاحت کا انتظار ہے۔
وہ سبھی خواتین افسران جنھیں مستقل کمیشن دیا گیا ہے انھیں خصوصی ٹریننگ کورسیز اور چیلنجنگ ملٹری اسائمنٹ سے گزرنا ہوگا، تاکہ انھیں بھارتی فوج میں بلندتر قائدانہ رول کے لئے امپاور کیا جاسکے۔ 33 خواتین افسروں کے ایک بیچ نے حال ہی میں آرمی وار کالج مہو کے مڈ لیول ٹیکٹیکل اورینٹیشن کورس کامیابی کے ساتھ مکمل کرلیا ہے۔
مزید برآں وہ سبھی خواتین افسران جن پر اس اسپیشل نمبر 5 سلیکشن بورڈ میں غور کیا گیا تھا اور جنھیں مستقل کمیشن نہیں دیا گیا تھا، وہ بھی کم از کم 20 سال کی سروس مکمل کرنے کے بعد پنشن کی اہل ہوں گی۔ وہ چند خواتین افسران جو 20 سال کی سروس مکمل کرچکی ہیں انھیں پنشن کی سہولت کے ساتھ ریلیز کردیا گیا ہے، جبکہ باقی خواتین افسران کو 20 سال تک سروس کرنے کی اجازت دی جائے گی اور انھیں بھی پنشن کی سہولت کے ساتھ ریلیز کیا جائے گا۔
سینئر بیچوں میں خواتین افسران کو مستقل کمیشن دینے کا آغاز دسمبر 2020 میں شروع ہوا تھا، جس کے تحت ان پر ان کی سروس کے دسویں سال میں مستقل کمیشن کے لئے غور کیا جاتا ہے۔ مستقل کمیشن ملنے سے خواتین افسران جنسی مساوات کے دور میں آگے بڑھ رہی ہیں اور اپنے مرد ہم منصبوں کی طرح چیلنجنگ لیڈرشپ رول حاصل کرنے کی راہ پر گامزن ہیں۔
شماریات اور پروگرام کے نفاذ کی وزارت
"شماریات کا دن" 29 جون 2023 کو منایا جائے گا
موضوع: پائیدار ترقیاتی اہداف کی نگرانی کے لیے قومی اشاریے کے فریم ورک کے ساتھ ریاستی اشاریے کے فریم ورک کی ہم آہنگی
شماریات اور اقتصادی منصوبہ بندی کے شعبوں میں پروفیسر  پرسنتا چندر مہالانوبیس کی نمایاں خدمات کے اعتراف میں حکومت ہند نے ہر سال ان کی یوم پیدائش کے موقع پر 29 جون کو قومی سطح پر منائے جانے والے خصوصی دنوں کے زمرے میں "یوم شماریات" کے طور پر نامزد کیا ہے۔ اس دن کا مقصد ، خاص طور پر نوجوان نسل میں سماجی و اقتصادی منصوبہ بندی اور پالیسی سازی میں شماریات کے کردار اور اہمیت کے بارے میں پروفیسر  مہالانوبیس سے تحریک حاصل کرنے کی غرض سے عوامی بیداری پیدا کرنا ہے۔
اس سال یوم شماریات، 2023 کی مرکزی تقریب اسکوپ کنونشن سینٹر، اسکوپ کمپلیکس، لودھی روڈ، نئی دہلی میں منعقد کی جارہی ہے۔ اس تقریب کے مہمان خصوصی راؤ اندرجیت سنگھ، مرکزی وزیر مملکت  شماریات اور پروگرام کے نفاذ کی وزارت ، منصوبہ بندی کی وزارت اور کارپوریٹ امور کی وزارت کے وزیر مملکت ہیں۔ پروفیسر راجیو لکشمن کرندیکر، چیئرمین، قومی شماریاتی کمیشن ؛ ڈاکٹر جی پی سامنتا، ہندوستان کے چیف شماریات داں اور سکریٹری، ایم او ایس پی آئی؛ اور دیگر معززین بھی اس موقع پر شرکاء سے خطاب کریں گے۔ مزید برآں، مرکزی وزارتوں / محکموں کے سینئر افسران بھی اس تقریب میں شرکت کریں گے اور ریاستوں / مرکز کے زیر انتظام علاقوں اور بین الاقوامی تنظیموں کے نمائندوں کی شرکت کا بھی امکان ہے۔
ہر سال یوم شماریات عصری قومی اہمیت کے موضوع کے ساتھ منایا جاتا ہے۔ یوم شماریات، 2023 کا موضوع "پائیدار ترقی کے اہداف کی نگرانی کے لیے قومی اشاریے کے فریم ورک کے ساتھ ریاستی اشاریے کے فریم ورک کی ہم آہنگی " ہے۔
تقریب کے تکنیکی اجلاس کے دوران، وزارت کے افسران اس موضوع پر ایک مختصر پریزنٹیشن پیش کریں گے، جس کے بعد ماہرین کے خطابات ہوں گے۔
اس تقریب کے دوران ایم او ایس پی آئی کے زیر اہتمام پوسٹ گریجویٹ طلباء کے لیے’ برجستہ مضمون نویسی مقابلہ، 2023‘ کے فاتحین کو بھی نوازا جائے گا۔
۰۰۰۰۰۰۰۰


U-6573
(Visitor Counter : 75
نیتی آیوگ
نیتی آیوگ –ڈی آر سی کے درمیان پانچویں بات چیت ووہان میں ہوئی
نئی دہلی،29؍نومبر
نیتی آیوگ اور عوامی جمہوریہ چین کے اسٹیٹ کونسل کے ڈیولپمنٹ ریسرچ سینٹر  کے درمیان پانچویں بات چیت آج چین کے ووہان میں ہوئی۔ چینی وفد کی قیادت ڈی آر سی کے پارٹی سکریٹری ما جیان ٹنگ اور ہندوستانی وفد کی قیادت نیتی آیوگ کے وائس چیئرمین ڈاکٹر راجیو کمار نے کی۔
چین اور ہندوستان کے درمیان چنئی میں چینی صدر شی جن پنگ اور ہندوستانی وزیر اعظم نریندر مودی کے درمیان غیر رسمی ملاقات کے بعد یہ پہلی وزارتی سطح کی بات چیت ہے۔
ممبئی 2018 میں چوتھی بات چیت میں ہونے والے معاہدے کی بنیاد پر ڈی آر سی اور نیتی آیوگ نے ڈبلیو ٹی او اصلاحات اور شہرکاری کے شعبوں میں مشترکہ تحقیق کی تھی، جس کے ابتدائی نتائج کو پانچویں بات چیت میں ایک کلیدی بات چیت کے طور پر پیش کیاگیا تھا۔
چینی اور ہندوستانی انتظامیہ کے سینئر مندوبین، حکومتوں، اکیڈمیا اور کاروباری اداروں کے نمائندوں نے اس بات چیت میں حصہ لیا۔ یہ بات چیت چین اور ہندوستان میں عالمی معیشت، عالمگیریت اور میکرو مالی پالیسیوں، جدت اور ترقی اور چین اور ہندوستان کی تجارتی اور معاشی امداد باہمی کی صلاحیت کے بارے میں ہونے والے اجلاس پر مشتمل تھی۔ تفصیلی پیشکشوں اور اور گہرائی سے مباحثوں کے بعد دونوں ممالک نے ترقی پذیر اور کم ترقی یافتہ ملکوں کے مفادات کے تحفظ کی ضرورت کو مدنظر رکھتے ہوئے زیادہ جامع اور عالمی معاشی فن تعمیر اور منصفانہ اور معقول تجارتی ضوابط پر عمل درآمد کے اپنے عزم کی تصدیق کی۔
اعلیٰ معیار کی ترقی کو آگے بڑھانے کے لئے دونوں ملکوں نے ہائی ٹیک، ڈیجیٹل معیشت، مالی پالیسی میں علمی اشتراک اور باہمی تعلیم کو مستحکم کرنے کا فیصلہ کیا اور ماحولیات اور آمدنی کے فرق وغیرہ سے پیدا ہونے والی چیلنجوں سے مشترکہ طور پر نمٹنے کا فیصلہ کیا۔ پائیدار ترقی کو فروغ دینے، اسمارٹ سٹیز کی ترقی اور بنیادی ڈھانچے کے فروغ پر زور دیاگیا۔ دونوں فریقوں نے سیاحت، صحت کے شعبے، ثقافت، زبان اور لوگوں کے تبادلے میں ہم آہنگی تلاش کرنے سے اتفاق کیا اور آؤٹ باؤنڈ اور ان باؤنڈ سرمایہ کاریوں کی حوصلہ افزائی کرکے کاروبار میں آسانی کا راستہ ہموار کرنے کے لئے متعلقہ بہترین طریقوں سے سیکھنے اور سازگار حالات پیدا کرنے پر بھی اتفاق کیا۔
چھٹی بات چیت نومبر 2020 کے دوسرے نصف حصے میں ہندوستان میں ہوگی۔
کامرس اور صنعت کی وزارتہ
بھارت-آسٹریلیا اقتصادی تعاون اور تجارتی معاہدہ  29 دسمبر 2022 سے نافذالعمل ہوگا
بھارت اور آسٹریلیا نے 2 اپریل، 2022 کو بھارت-آسٹریلیا اقتصادی تعاون اور تجارتی معاہدے  پر دستخط کیے ہیں، جو 29 دسمبر 2022 سے نافذ العمل ہوگا۔
ہندوستانی برآمدات کو آسٹریلیا میں اپنی ٹیرف لائنوں کے 100 فیصد کے لیے ترجیحی صفر ڈیوٹی مارکیٹ رسائی سے فائدہ ہوگا، جس سے ہندوستان کے محنت کش شعبوں جیسے جواہرات اور زیورات، ٹیکسٹائل، چمڑے، جوتے، فرنیچر، خوراک، اور زرعی مصنوعات، انجینئرنگ مصنوعات، طبی آلات اور آٹوموبائل کو فائدہ ہوگا۔ دوسری طرف ہندوستان نے آسٹریلیا کو اپنی 70 فیصد سے زیادہ ٹیرف لائنوں پر ترجیحی رسائی فراہم کی ہے، جو بنیادی طور پر خام مال اور متعلقہ سامان مثلاً کوئلہ، معدنی دھاتیں وغیرہ ہیں، جو ہماری گھریلو مینوفیکچرنگ انڈسٹری کے لیے ضروری ہیں۔ مزید برآں آسٹریلیا نے شیف اور یوگا اساتذہ سمیت ہندوستانی پیشہ ور افراد کے لیے اضافی مارکیٹ تک رسائی اور نقل و حرکت کی سہولت بھی فراہم کی ہے۔
یہ معلومات کامرس اور صنعت کی وزیر مملکت محترمہ انوپریہ پٹیل نے آج ایک پارلیمانی سوال کے جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 70
یو پی ایس سی
نیشنل ڈیفنس اکیڈمی اور نول اکیڈمی ایگزام نیشن 2019 آخری نتائج کا اعلان
درج ذیل ان 447 امیدواروں کے نام ہیں، جو اس فہرست میں اپنی اپنی لیاقت کے مطابق شامل ہیں، یہ وہ امیدوار ہیں، جو یوپی ایس سی کے 21 اپریل 2019 کے امتحان اور بعدازاںوزارت دفاع کے سروس سلیکشن بورڈ کے ذریعے اہتمام کیے جانے والے انٹرویومیں شامل ہوئے تھے۔ان امتحانات کا اہتمام نیشنل ڈیفنس اکیڈمی کے آرمی نیوی اور ایئرفورس کے 143ویں کورس اور ہندوستانی بحریہ کے لیے 150ویں نول اکیڈمی کورس  میں داخلے کے لیے کیا گیا تھا۔ ان کورسوں کی تدریس 2 جنوری 2020 سے شروع ہوگی۔ مذکورہ بالا کورسوں کے آغاز کی تاریخوں اور دیگر تفصیلات کے لیے وزارت دفاع کے ویب سائٹ www.joinindianarmy.nic.inwww.joinindiannavy.gov.in اور www.careerindianairforce.cdac.in. پر کلک کریں۔
ان فہرستوں کی تیاری میں طبی جانچ  کے نتائج شامل نہیں کیے گئے ہیں۔
واضح ہو کہ ان تمام امیدواروں کی امیدواری وزارت دفاع کے ایڈیشنل ڈائریکٹوریٹ جنرل آف ریکروٹنگ،ایڈجیوٹنٹ جنرل برانچ، انٹرگریٹیڈہیدکوارٹرس، ویسٹ بلاک نمبرIII، ونگI-، آرکے پورم، نئی دلی- 110066،میں جمع کی جانے والی، ان کی تاریخ پیدائش اور تعلیمی لیاقت وغیرہ کے دعوے کی تصدیقی اسناد پیش کیے جانے سے مشروط ہے۔ بشرطیکہ یہ اسناد اس سے قبل یوپی ایس سی میں جمع نہ کرائی گئی ہو۔
اگر کبھی پتے میں تبدیلی کی جائے تو امیدواروں کو مشورہ دیا جاتا ہے کہ اس کی اطلاع فوری طور اور راست طور سے آرمی ہیڈکوارٹرس کو مذکورہ بالا پتے پر بھیجی جائے۔
یہ نتائج یو پی ایس سی کی ویب سائٹ https://www.upsc.gov.in. پر بھی دستیاب ہیں۔ تاہم امیدواروں کے ذریعے امتحان میں حاصل کیے جانے والے نمبر وں کا اعلان آخری نتائج کے اعلان کے 15 روز بعد کیا جائے گا۔
اس سلسلے میں مزید کسی بھی قسم کی معلومات کے لیے امیدوارکمیشن کے گیٹ نمبر سی پر موجود فیسیلٹیشن کاؤنٹر سےذاتی طور پر یا ان نمبروں پر 011-23385271/011-23381125/011-23098543 رابطہ کریں۔
Please click here for full list
۔۔۔۔۔۔۔۔۔۔۔
م ن ۔س ش۔ ت ع۔
U-4930
(Visitor Counter : 55
وزارت دفاع
آئی این ایس تبر کو یورپ اور افریقہ میں اتحادیوں کے ساتھ مشترکہ بحری مشقیں کرنے کے لیے تعینات کیا گیا
ممبئی، 26 جون 2021: دوست ممالک کے ساتھ اسٹریٹجک تعاون کو توسیع دینے کے لیے بھارتی جنگی جہاز آئی این ایس تبر نے 13 جون سے اپنی طویل تعیناتی کا آغاز کیا ہے اور یہ ستمبر کے اواخر تک افریقہ و یورپ کی متعدد بندرگاہوں کا دورہ کرے گا۔ بندرگاہوں کے دورے کے دوران تبر پیشہ ورانہ، سماجی اور کھیلوں کے تعامل کے علاوہ دوست بحریہ کے ساتھ مشترکہ مشقوں میں بھی شرکت کرے گا۔
تعیناتی کے اس عرصے کے دوران آئی این ایس تبر، جبوتی، مصر، اٹلی، فرانس، انگلینڈ، روس، نیدرلینڈ، مراکش اور سویڈن، ناروے کی بندرگاہوں پر جائے گا اور خلیج عدن، بحیرہ احمر، نہر سوئز، بحیرہ روم، بحیرہ شمالی اور بحیرہ بالٹک کو عبور کرے گا۔
میزبان ممالک کے ساتھ مشقوں کے ساتھ رائل نیوی کے ساتھ کونکن، فرانسیسی بحریہ کے ساتھ ورون اور روسی فیڈریشن کی بحریہ میں اندرا کی طرح دو طرفہ جنگی مشقیں کی جائیں گی۔
روسی یوم بحریہ کے جشن میں بھی 22 سے 27 جولائی تک تبر شرکت کرے گا۔
مذکورہ جہاز دوست ممالک کے اشتراک سے کام کرتے ہوئے عسکری تعلقات تشکیل دے گا اور طویل فاصلے کی پائیداری اور بین عملیت کو فروغ دے گا۔ بھارتی بحریہ بحری شعبے کے مفادات کو ترجیح دیتے ہوئے اور بحری شعبے میں بحری سلامتی کو بڑھانے کے ساتھ ساتھ جہازوں کو مشقوں کے لیے باقاعدگی سے تعینات کرتی ہے۔ اس طرح کے مشقیں بحری افواج میں بہترین طریقوں کا مشاہدہ کرنے اور انھیں اپنانے کا موقع بھی فراہم کرتی ہیں۔
آئی این ایس تبر بھارتی بحریہ کے لیے روس میں بنایا گیا تلوار درجے کا جنگی جہاز ہے جس کے سربراہ کیپٹن ایم مہیش ہیں اور ان کی قیادت میں 300 بحریہ کا عملہ ہے۔ یہ جدید ترین ہتھیاروں اور سینسرزسے لیس ہے اور یہ بھارتی بحریہ کے ابتدائی اسٹیلتھ فریگیٹس میں سے ایک ہے۔ بھارتی بحریہ کا مغربی بیڑا بحریہ کے مغربی ڈویژن کا حصہ ہے جس کا صدر دفتر ممبئی میں ہے۔
وزارت آیوش
سی ٹی آر آئی پورٹل پر آیور وید ڈیٹاسیٹ کو کل لانچ کیا جائے گا
آیوش کے وزیر کے ذریعہ لانچ آیوروید پر مبنی کلینیکل ٹرائلز کی عالمی سطح پر نمائش کی طرف ایک اہم قدم کی نشاندہی کرے گا
سی سی آر اے ایس کے ذریعے تیار کردہ 4 پورٹل بھی لانچ کیے جائیں گے
نئی دہلی:4؍ جولائی،2021۔آیور وید پر مبنی کلینیکل ٹرائلز کے لیے عالمی سطح پر مرئیت کی سمت ایک اہم قدم کی نشاندہی کرتے ہوئے سی ٹی آر آئی پورٹل پر آیور وید ڈیٹاسیٹ کل آیوش کے وزیر جناب کرن رجیجو کے ذریعہ شروع کیا جائے گا۔ سی ٹی آر آئی کے اس آیور وید ڈیٹاسیٹ کو آیوش کی وزارت، آئی سیایم آر اور سی سی آر اے ایس نے مشترکہ طور پر تیار کیا ہے۔ وزیر موصوف مزید چار پورٹلز بھی لانچ کریں گے، جنہیں آیورویدک سائنسز میں تحقیق کے لئے مرکزی کونسل  نے تیار کیا ہے۔
سی ٹی آر آئی ڈبلیو ایچ او کے بین الاقوامی کلینیکل ٹرائلس رجسٹری پلیٹ فارم  کے تحت کلینیکل ٹرائلز کا ایک بنیادی رجسٹر ہے اور سی ٹی آر آئی میں آیور وید ڈیٹاسیٹ کی تخلیق آیوروید اقدامات پر مبنی کلینیکل اسٹڈی میٹا ڈیٹا کو ریکارڈ کرنے کے لئے آیور وید اصطلاحات کے استعمال کی سہولت فراہم کرتی ہے۔ ابھی تک آیور وید میں کلینیکل ٹرائلز جدید طب پر مبنی اصطلاحات پر منحصر تھے۔
اب آئی سی ایم آر- نیشنل انسٹی ٹیوٹ آف میڈیکل اسٹیٹسٹکس اور سی سی آر اے ایس کی مشترکہ کاوشوں سے آیورویدک اصطلاحات سی ٹی آر آئی کا حصہ بن گئی ہیں۔ اس ڈیجیٹل پلیٹ فارم کی اہم خصوصیت نمستے پورٹل  میں شامل 3866 آیوروید کووڈ کے ڈراپ ڈاؤن سے آیوروید صحت کے حالات کے انتخاب کی فراہمی ہے جس میں آیوروید سے متعلق امراض کے اعدادوشمار کے مطابق درجہ بندی کی گئی ہے۔ بیماریوں کے معیار کی بین الاقوامی درجہ بندی کرنے کے لئے. اس کا مطلب ہے۔ اب آیور ویدک کلینیکل ٹرائلز کی معلومات، نتائج وغیرہ ہندوستان کی کلینیکل ٹرائلز رجسٹری میں آیورویدک الفاظ میں دستیاب ہوں گے۔
کلینیکل رجسٹری کیوں ضروری ہے؟
دنیا میں ڈرگس کی نئی دریافت، بیماریوں کے علاج وغیرہ کے لئے کلینیکل ٹرائلز مستقل طور پر چلائے جارہے ہیں۔ مسئلہ یہ ہے کہ ان ٹیسٹوں کے نتائج عوامی طور پر دستیاب نہیں ہوتے ہیں اور اس کی وجہ سے ٹرائلز کے بارے میں درست معلومات کے نہ ہونے کا امکان ہے۔ اس کے پیش نظر عالمی ادارہ صحت نے کلینیکل ٹرائلز کی آن لائن رجسٹری بنانا لازمی قرار دے دیا۔ ہندوستان میںیہ کام سی ٹی آر آئی کے ذریعے کیا جارہا ہے اور یہ رجسٹر عالمی ادارہ صحت کی رجسٹری کا بھی ایک حصہ ہے۔
چار مزید پورٹل جو کل لانچ کیے جائیں گے وہ ہیں امر ، ساہی، ای میدھا اور آر ایم آئی ایس۔ یہ سب بنیادی طور پر سی سی آر اے ایس نے تیار کیے ہیں جبکہ آر ایم آئی ایس، آئی سی ایم آر اور سی سی آر اے ایس کے باہمی تعاون کی ایک کوشش ہے۔
امور صارفین، خوراک اور عوامی تقسیم کی وزارت
ایک ملک ، ایک راشن کارڈ کے نظام کا نفاذ
نئی دہلی، 4 فروری / صارفین کے امور ، خوراک اور عوامی نظام تقسیم کی وزارت کے مرکزی وزیر مملکت جناب دنوے راؤ صاحب داداراؤ نے آج لوک سبھا میں ایک تحریری جواب میں بتایا کہ عوامی نظام تقسیم  اصلاحات کے تحت تمل ناڈو سمیت تمام ریاستوں اور مرکز کے زیر انتظام تمام علاقوں میں اپریل 2018 سے عوامی نظام تقسیم کے مربوط بندوبست سے متعلق ایک اسکیم نافذ کی جارہی ہے ۔ اس اسکیم کا اہم مقصد ایک ملک ایک راشن کارڈ کے ذریعہ نیشنل فوڈ سیکورٹی قانون 2013  کے تحت راشن کارڈ رکھنے والوں کی ملک گیر سطح پر پورٹیبلٹی سے متعارف کرانا ہے۔ اس نظام سے مائیگریٹری راشن کارڈ رکھنے والے /مستفدین ، راشن کی دکانوں میں لگے الیکٹرانک پوائنٹ آف سیل  ڈیوائسیز پر بائیو میٹرک /آدھار اوتھینٹی کیشن کے بعد اپنی آبائی ریاست یا مرکز کے زیر انتظام علاقے میں جاری کئے گئے اپنے موجودہ /اسی راشن کارڈ کا استعمال کرکے ملک میں اپنی پسند کی کسی بھی فیئر پرائس شاپ سے اپنے حق کا فوڈ گرین  حاصل کرسکتے ہیں۔ اس سلسلہ میں عوامی نظام تقسیم کے مربوط بندوبست کی اسکیم کے نفاذ کے لئے ایک مفاہمت نامے پر دستخط کئے گئے ہیں ۔ یہ دستخط تمل ناڈو سمیت بیشتر ریاستوں اور مرکز کے زیر انتظام علاقوں کے ساتھ کئے گئے ہیں۔
اس پہل کے تحت کسی ریاست یا مرکز کے زیرانتظام علاقے پر کوئی مزید بوجھ نہیں پڑے گا کیونکہ نیشنل پورٹی بلیٹی کے ذریعہ دیگر ریاستوں اور مرکز کے زیر انتطا م علاقوں کےمابین مستفدین کو تقسیم کئے گئے اناج کے کوٹہ پر وقتاً فوقتاً مصالحت ہوگی اور متعلقہ ریاستوں اور مرکز کے زیر انتظام علاقوں کے درمیان اس سلسلہ میں ایک مفاہمت طے کی جائے گی ۔ مزید یہ کہ اپنےہی مستفدین کو ریاستوں یا مرکز کے زیر انتظام علاقوں کی طرف سے اناج کی تقسیم کا موجودہ نظام وہی رہے گا اور اس میں کوئی تبدیلی نہیں ہوگی کیونکہ اس نظام کا مقصد این ایف ایس اے کے تحت ایک جگہ سےدوسری جگہ منتقل ہونے والے ان مستفدین کو فائدہ پہنچانا ہے جو اکثر و بیشتر ملک بھر میں روزگار کی تلاش میں ایک جگہ سے دوسری جگہ منتقل ہوتے ہیں۔
۔۔۔۔۔۔۔۔۔۔۔
م ن۔ ح ا۔ ج۔
U- 546
(Visitor Counter : 79
وزیراعظم کا دفتر
وزیراعظم نے سرکردہ سکھ دانشوروں سے ملاقات کی
ہمارے اتحاد کا جذبہ ہمارے ملک کی عظیم اور خوبصورت تکثیریت کے اہم ستون
کی شکل میں کام کرتاہے :وزیراعظم
ہندوستانی زبانوں میں پروفیشنل کورسیز تیارکرنے کی کوشش کی جارہی ہے تاکہ مادری زبان میں اعلیٰ تعلیم کو حقیقت بنایاجاسکے :وزیراعظم
وفد نے غیررسمی بات چیت میں حصہ لینے کے لئے وزیراعظم کا شکریہ اداکیا
وزیراعظم جناب نریندرمودی نے آج 7لوک کلیان مارگ پرملک کے سرکردہ سکھ دانشوروں کے ایک وفد کے ساتھ ملاقات کی ۔
وزیراعظم نے وفد کے ساتھ کسانوں کی بہبود ، نوجوانوں کو بااختیاربنانا ، نشہ سے آزاد معاشرہ ، قومی تعلیمی پالیسی ، ہنرمندی ،روزگار، ٹیکنالوجی اورپنجاب کی مکمل ترقی پر کھل کربات چیت کی ۔
وزیراعظم نے وفد کے ساتھ ملاقات پر مسرت کا اظہارکرتے ہوئے کہاکہ دانشور معاشرے میں رائے بناتے ہیں ۔ انھوں نے وفد کے ممبران سے گذارش کی کہ وہ عوام کو جوڑنے ، انھیں تعلیم یافتہ بنانے اور عوام کو بہترمعلومات حاصل ہو، اس سمت میں کام کریں ۔ انھوں نے اتحاد کے جذبہ پر زوردیا ۔جو ہمارے ملک کی عظیم اورخوبصورت تکثیریت میں اہم ستون کے طورپر کام کرتاہے ۔
وزیراعظم نے مادری زبان میں تعلیم دیئے جانے پرزوردیا۔ انھوں نے کہاکہ مادری زبان میں اعلیٰ تعلیم کو حقیقت بنانے کے لئے ہندوستانی زبانوں میں پروفیشنل کورسیز تیارکرنے کی کوششیں کی جارہی ہیں ۔
وفد نے دعوت نامے کے لئے وزیراعظم کا شکریہ اداکیااورکہاکہ انھیں اس بات کا علم نہیں تھا کہ ملک کے وزیراعظم ایسے غیررسمی ماحول میں ان کے ساتھ بات چیت کریں گے ۔ انھوں نے سکھ فرقہ کی بہبود کے لئے وزیراعظم کے ذریعہ کئے گئے مختلف اقدامات کی ستائش کی۔
کامرس اور صنعت کی وزارتہ
ای سی جی سی نے چھوٹے برآمد کاروں کے لئے 90 فیصد تک اضافی ایکسپورٹ کریڈٹ رسک انشورینس کور اپ فراہم کرنے کے لئے نئی اسکیم متعارف کرائی
ای سی جی سی نے بینک ہول ٹرن اوور پیکیجنگ کریڈٹ اور پورٹ شپمنٹ  کے لئے ایکسپورٹ کریڈٹ انشورینس کے تحت چھوٹے برآمد کاروں کی مدد کے لئے 90 فیصد تک اضافی ایکسپورٹ کریڈٹ رسک انشوورینس کوراپ فراہم کرنے کےلئےایک نئی اسکیم شروع کی ہے۔ توقع ہے کہ اس اسکیم سے چھووٹے پیمانےکے ان برآمد کاروں کی ایک بڑی تعداد کو فائدہ پہنچے گا جو بینک سے برآمد قرض حاصل کرسکیں گے اور جو ای سی جی سی ڈبلیو ٹی کور کے دائرے میں آتے ہیں ۔ اس سے چھوٹے برآمد کار اس قابل ہوسکیں گے کہ وہ نئی مارکیٹس اورنئے خریداروں کا پتہ لگائیں اور اپنی موجودہ مصنوعات کو مقابلہ جاتی بنانے کےلئے آگے بڑھیں ۔
آج ممبئی میں ایک پریس کانفرنس سے خطاب کرتے ہوئے ای سی جی سی کے چیئرمین ایم سینتھل ناتھن نے کہاکہ ہم امید کرتے ہیں کہ یہ کور اپ بساط بدلنے والا رول ادا کرے گا۔ ہم یہ بھی امید کرتے ہیں کہ یہ 20 کروڑ روپئے تک فیصدکھاتوں میں اضافہ ہوگا جس کی وجہ سے ای سی جی سی پورٹ فولیوکےلئے قرض کی فراہمی میں مزیداستحکام حاصل ہوگا۔ انہوں نےمزید کہا کہ بینکوں کو 90 فیصد کاکور دے کر ہم امید کرتے ہیں کہ مزید چھوٹی کمپنیاں بینکوں سے برآمدی قرض حاصل کرسکیں گی جس سے ان صنعتوں کوکافی فائدہ ہوگا۔ ہم امید کرتے ہیں کہ بینک مزید رعایات فراہم کریں گے۔ اس خالصتاًاثر سے ان برآمد کاروں کے لئے سود مندہوگاجوشرح سود میں کمی میں شامل ہیں ۔
کامرس کی وزارت اور مرکزی وزیر جناب پیوش گوئل کاشکریہ ادا کرتے ہوئے ای سی جی سی کےچیئرمین نے کہا کہ حکومت نے حالیہ برسوں میں مناسب پونجی کے ساتھ ہماری مدد کی ہے ۔ اس کے ساتھ ساتھ برآمد کنندگان کے لیے اپنے کور کو مزید مددگار بنانے کی ضرورت نے ہمیں فیصلہ لینے پر مجبور کیا ہے جس کا اعلان آج کیا جا رہا ہے۔
ہندوستان کی حکومت کی اہم ایکسپورٹ کریڈٹ ایجنسی کی طرف سے اداکئےگئے رول کی وضاحت کرتے ہوئے جناب سینتھل ناتھن نے کہاکہ ای سی جی سی جیسی تنظیموں کی طرف سے اداکئےگئے کاؤنٹرسائیکلیکل رول ایک فائرمین کی طرح ہیں جب قرض ڈوب رہا ہو ،کریڈٹ انشورینس ایجنسیاں مارکیٹ کومستحکم کرنے کےلئے آگےآتی ہیں ۔
جناب سینتھل ناتھن نے مزیدکہاکہ سبھی حکومتوں نے کووڈ19 کے پیش نظرمارکیٹ کے استحکام کے لئے مختلف اقدامات کئے ہیں جس کی وجہ سے ای سی جی سی نے کورواپس نہیں لیاہےجوتوقعات کے برخلاف برآمدکاروں کو دیا گیا ہے ۔ دنیابھرکی ایکسپورٹ کریڈٹ انشورینس ایجنسیوں نےدعوی کے تناسب کی صرف اوسط سطح دیکھی ہے ، زیادہ تناسب کونہیں دیکھا ہے۔
ماحولیات، جنگلات اور موسمیاتی تبدیلی کی وزارت
شہروں میں گھریلو مضر فضلہ کا انتظام
ماحولیات، جنگلات اور موسمیاتی تبدیلی کی وزارت کے وزیر مملکت جناب اشونی کمار چوبے نے یہ معلومات آج راجیہ سبھا میں دی ہے کہ ٹھوس فضلہ انتظام  قانون 2016 کے مطابق، ہر فضلہ پیدا کرنے والے کو ٹھوس فضلہ کو تین الگ الگ جگہوں یعنی بائیو ڈیگریڈیبل، نان بائیوڈیگریڈیبل اور گھریلو خطرناک کچرے میں الگ کرنا اور ذخیرہ کرنا ہوتا ہے اور الگ الگ کچرے کو مجاز کچرے چننے والوں یا فضلہ اکٹھا کرنے والوں کے حوالے کرنا ہوتا ہے۔ اس سلسلے میں مقامی حکام کی طرف سے وقتاً فوقتاً ہدایت یا اطلاعات فراہم کی جاتی ہیں۔ مردم شماری کے قصبوں اور شہری اجتماعات کے مقامی حکام اور گاؤں کی پنچایتوں کو گھریلو مضر فضلہ کے لیے فضلہ جمع کرنے کے مراکز قائم کرنے کا حکم دیا گیا ہے۔
ریاستی آلودگی کنٹرول بورڈ یا آلودگی کنٹرول کمیٹی  کو ان کے متعلقہ دائرہ اختیار میں مقامی اداروں کے ذریعے اپنی ریاست / مرکز کے زیر انتظام علاقوں وار میں ٹھوس فضلہ انتظام قانون کی دفعات نافذ کرنے کا پابند بنایا گیا ہے۔ ریاستی حکومتوں اور مرکز کے زیرانتظام علاقے کی انتظامیہ کو ایس ڈبلیو ایم قانون کے مطابق، ایک ریاستی سطح کا مشاورتی بورڈ تشکیل دینا ہے، جو قواعد کے نفاذ سے متعلق معاملات کا جائزہ لے اور ریاستی/ مرکز کے زیر انتظام علاقےکی انتظامیہ کو ایسے اقدامات اٹھانے کے لیے مشورہ دے جو ان قواعد کے موثر اور مناسب نفاذ کے لیے ضروری ہیں۔
سوچھ بھارت مشن اربن اور سوچھ بھارت مشن گرامین کے تحت ٹھوس کچرے کے انتظام کے لیے ریاستوں اور مرکز کے زیر انتظام علاقوں کو اضافی مرکزی امداد فراہم کی جاتی ہے۔ کوڑے سے پاک شہروں کے لیے اسٹار ریٹنگ پروٹوکول کے مطابق، کچرے کو خشک کچرے، گیلے کچرے اور سینیٹری اور گھریلو خطرناک فضلے میں الگ کرنا، پورے سالڈ ویسٹ مینجمنٹ ویلیو چین میں مجموعی تشخیص کے لیے رکھاجاتا ہے۔ سینیٹری اور گھریلو مضر فضلہ کی پروسیسنگ 5 اور 7 اسٹار شہروں کے لیے ایک پر جوش اشارے ہے۔
گھریلو مضر فضلہ کو ٹھکانے لگانے کا انتظام سالڈ ویسٹ مینجمنٹ قانون ، 2016 کے تحت کیا جاتا ہے۔ ہریانہ، مہاراشٹر، اور چندی گڑھ کی مرکزی ریاستوں میں جمع کی گئی ٹھوس فضلہ انتظام پر سالانہ رپورٹوں میں متعلقہ ایس پی سی بی/ پی سی سی کی طرف سے مرکزی آلودگی کنٹرول بورڈ کو فراہم کردہ معلومات کے مطابق گھریلو مضر فضلہ کو الگ الگ تھیلوں میں جمع کیا جاتا ہے۔
وزارت دفاع
بھارتی بحریہ نے وشاکھاپٹنم ضلع انتظامیہ کو ان-ہاؤس پورٹیبل ملٹی فیٹڈ آکسیجن مینی فولڈ
نئی دہلی، 12 اپریل 2020، بحری ڈاک یارڈ، وشاکھاپٹنم کی طرف سے ڈیزائن اور تعمیر ‘پورٹیبل ملٹی فیٹڈ آکسیجن مینی فولڈ’ وشاکھاپٹنم کے کلیکٹر وی ونے چند کو 9 اپریل کوریئرز ، شری کمار نائر، ایڈمرل سپرنٹنڈنٹ، بحری ڈك یارڈ، ریئر ایڈمرل کاؤچ سرفنگ نائیڈو، کمانڈ میڈیکل آفیسر کی موجودگی میں سونپی گئی تھی۔ اس دوران مشرقی بحریہ کمان اور ڈاکٹر پی وی سدھاکر پرنسپل آندھرا میڈیکل کالج موجود تھے۔ مکمل سیٹ اپ میں ایک صنعتی6 وے ریڈیل ہیڈر کا استعمال کیا گیا ہے تاکہ ایک بڑے سائز کی آکسیجن بوتل سے چھ مریضوں کو آکسیجن کی فراہمی ممکن ہو۔ اس طرح کے پانچ سیٹ ضلع کلکٹر کو سونپے گئے ہیں جبکہ باقی 20 سیٹ اگلے دو ہفتے میں مہیا کرائے جائیں گے۔
۔۔۔۔۔۔۔۔۔۔۔
م ن۔ ش ت۔ن ا۔
U-1654
(Visitor Counter : 71
ریلوے کی وزارت
‘‘ریلوے کے ذریعے ہمہ گیر ترقیات’’ کے موضوع پر قومی ریل نقل و حمل مذاکرے کا اہتمام
نئی دہلی،15/جنوری۔ نقل و حمل تحقیق اور انتظام کا مرکز ، ملک میں نقل و حمل سے وابستہ پیشہ وران کے ایک خودمختار انجمن ہے۔ اس ادارے نے ‘‘ریلوے کے ذریعے ہمہ گیر ترقیات’’ کے موضوع پر 13 جنوری 2018 کو نئی دہلی میں ایک قومی ریل نقل و حمل مذاکرے کا اہتمام کیا۔ ریلوے کے وزیر مملکت  وزارت مواصلات جناب منوج سنہا، جو کنہیں ناگزیر وجوہات کی بنا پر اس مذاکرے میں شریک نہیں ہوسکے، انھوں نے اس مذاکرے کے لئے اپنی جانب سے جو پیغام ارسال کیا، اس پیغام میں وزیر موصوف نے کہا ہے کہ ‘‘ہمہ گیر ترقیات ایک غیرمعمولی چنوتی کی حیثیت رکھتی ہے اور بھارتی ریلوے کے لئے یہ ایک موقع بھی ہے۔ بھارتی ریلوے بھارت کی اقتصادی ترقی میں ایک اہم ذریعہ ہے۔ جہاں ایک طرف بھارتی ریلوے ہمہ گیر ترقیات میں خاطرخواہ تعاون دیتی ہے وہیں اسے اس طرح کی ہمہ گیر ترقیات کے لئے ایک مشعل بردار کے طور پر اپنے آپ کو مستحکم بنانے کے لئے ایک واضح اور منفرد حکمت عملی وضع کرنی ہوگی۔ توقع کی جاتی ہے کہ یہ مذاکرہ ریلوے کے شعبے کی بھلائی کے لئے نئے نظریات و خیالات سامنے لائے گا۔’’
(اس مذاکرے میں کلیدی خطبہ رکن ٹریفک، ریلوے بورڈ اور بلحاظ عہدہ، صدر سی ٹی آر اے ایم جناب محمد جمشید نے دیا۔ استقبالیہ خطبہ سی ٹی آر اے ایم کے ایگزیکٹیو ڈائریکٹر اور سکریٹری جناب آر کے ٹنڈن نے دیا۔ دیگر مقررین میں ایم ڈی ڈی ایم آر سی جناب منگو سنگھ اور اے ڈی بی کے کنٹری ڈائریکٹر مسٹر کنیچی یوکویاما کے نام شامل ہیں۔
اپنے کلیدی خطبے میں جناب محمد جمشید، رکن ٹریفک، ریلوے بورڈ، نے کہا کہ انھیں پورا یقین ہے کہ آج زیر بحث موضوع یعنی ‘‘ہمہ گیر ترقیات کے لئے ریلوے’’ ازحد افادیت کا حامل موضوع ہے اور بھارت جیسی معیشت میں اس کی اہمیت بہت بڑھ جاتی ہے، کیونکہ یہ معیشت نمو کے راستے پر آگے بڑھ رہی ہے۔ اب جیسے جیسے ملک میں تبدیلیاں رونما ہورہی ہیں ویسے ویسے ترقیاتی متبادل جو اس سطح پر وضع کئے جارہے ہیں انھیں بھی اہمیت حاصل ہوتی جائے گی اور طویل المدت ہمہ گیر ترقیات کے لئے یہ اپنے آپ میں ازحد اہم ہوں گے۔ بھارتی ریلوے فی الحال دنیا کے سب سے بڑے ریل نیٹ ورک میں شمار ہوتی ہے اور اس کا حیطۂ عمل 66 ہزار روٹ کلومیٹر پر محیط ہے۔ بھارت کی ترقی کے ایک وسیلے کے طور پر اس کی اپنی اہمیت ہے اور محترم وزیراعظم اس کا اکثر حوالہ دیتے ہیں۔ یہ نیٹ ورک روزانہ 20 ہزار سے زیادہ ریل گاڑیاں چلاتا ہے اور 3 ملین ٹن سے زیادہ مال بھاڑہ نقل و حمل اور 23 ملین سے زائد مسافروں کو یومیہ آمد و رفت کی سہولت فراہم کرتا ہے۔
(م ن ۔ م ر(
U-295